Document ID: /roh_data/filtered/fineweb-2-filterrobots_roh.jsonl.gz/41512

Il president american Joe Biden ha incumbensà il ministeri da giustia ed ulteriuras autoritads dad examinar quai. Ordavant avevan intginas famiglias da las unfrendas smanatschà da betg far part da la commemoraziun da 20 onns, sche Biden na dettia betg liber documents. Ad els giaja cunzunt per documents che prendan sut la marella la rolla da l’Arabia Saudita en connex cun 9/11. Biden realisescha uschia ina da sias empermischuns electoralas. El aveva numnadamain annunzià da procurar per transparenza tar il dar liber dals documents.
RTR novitads 09:00